[pic] | EUROOPA ÜHENDUSTE KOMISJON |

Brüssel 28.8.2006

KOM(2006) 465 lõplik

2004/0152 (COD)

KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 teisele alapunktile, mis käsitleb

nõukogu ühist seisukohta otsuse, millega luuakse aastateks 2007–2013 programm „Aktiivsed noored“ vastuvõtmise kohta

2004/0152 (COD)

KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 teisele alapunktile, mis käsitleb

nõukogu ühist seisukohta otsuse, millega luuakse aastateks 2007–2013 programm „Aktiivsed noored“ vastuvõtmise kohta

1. TAUST

Ettepaneku edastamine Euroopa Parlamendile ja nõukogule (dokument KOM(2004) 471 lõplik – 2004/0152(COD)): | 14. juuli 2004 |

Regioonide komitee arvamus Euroopa majandus- ja sotsiaalkomitee arvamus | 17. november 2004 10. märts 2005 |

Euroopa Parlamendi arvamus esimesel lugemisel: | 25. oktoober 2005 |

Komisjoni läbivaadatud ettepanek (dokument KOM(2006) 228 lõplik): | 24. mai 2006 |

Ühise seisukoha vastuvõtmine: | 24. juuli 2006 |

2. KOMISJONI ETTEPANEKU EESMÄRK

Programmi „Aktiivsed noored“ peamine eesmärk on edendada noorte aktiivsust Euroopa kodanikena, pakkudes neile võimalusi ja vahendeid muuta aktiivse tegevuse kaudu kõigil tasanditel Euroopa kodakondsus reaalsemaks.

Programm peaks püüdlema ka noorte solidaarsuse edendamise suunas, et tugevdada sotsiaalset ühtekuuluvust Euroopa Liidus ja edendada erinevate riikide noorte vastastikust mõistmist, kaasa arvatud Euroopa Liidust väljaspool olevates partnerriikides. Programm peaks edendama noorte algatusvõimet, loomingulisust ja ettevõtlikkust ning võimaldama noortel omandada isiklikuks ja tööalaseks arenguks olulisi oskusi.

Samuti peaks programm kaasa aitama noorteürituste tugisüsteemide kvaliteedi arendamisele ja noorteorganisatsioonide võimekuse tõstmisele noorteürituste edendamisel ning edendama üle-euroopalist koostööd noortepoliitika valdkonnas. Programmi eesmärk on ühenduse tegevuse võimalikult suure mõju saavutamine riiklikul, piirkondlikul ja kohalikul tasandil, pidades samal ajal täielikult kinni subsidiaarsuse põhimõttest. Nende eesmärkide saavutamiseks koosneb programm viiest erinevast ja üksteist vastastikku täiendavast tegevusvaldkonnast.

3. MÄRKUSED ÜHISE SEISUKOHA KOHTA

Ühine seisukoht võeti vastu 24. juulil 2006 ühehäälselt. Komisjon kinnitab seda, kuna ta peab seda kohaseks kompromissiks, mis suures osas põhineb komisjoni muudetud ettepanekul, milles on iseenesest hulgaliselt Euroopa Parlamendi esimesel lugemisel tehtud muudatusi ja nõukogu osalisel poliitilisel kokkuleppel tehtud muudatusi. Lisaks peegeldavad komisjoni läbivaadatud ettepanekus tehtud muudatused kolme institutsiooni vahel saavutatud kokkulepet, võttes arvesse otsuse, millega luuakse programm „Aktiivsed noored“, kiiret vastuvõtmist.

Komisjoni muudetud ettepanekusse tehti vaid väikesed sisulised muudatused:

a) miinimumeraldis programmi meetmele 3 (Maailma noored) on kindlaks määratud 6% tasemel 4% asemel, nagu oli määratud komisjoni parandatud ettepanekus;

b) Euroopa noortefoorumiga sõlmitud kokkuleppe jälgimine, mis hõlmab ka iga-aastast tööplaani ja foorumi aastaaruannet, jääb haldusmenetluse (komiteemenetluse) reguleerimisalasse.

Meetme 3 miinimumeraldise suurendamisega seoses võib märkida, et see vähendab väga vähe programmi muude aasta prioriteetides määratud meetmete piirmäärasid (22% asemel 24%).

Komisjon märgib, et nõukogu ühises seisukohas (artiklis 13) nimetatud finantsraamistik 785 miljonit eurot 2004. aasta hindades võrdub 885 miljoni euroga praegustes hindades.

4. JÄRELDUS

Komisjon arvab, et 24. juulil 2006. aastal ühehäälselt vastu võetud ühine seisukoht on kooskõlas komisjoni ettepaneku peamiste eesmärkidega. Komisjon märgib, et Euroopa Parlamendi kultuuri- ja hariduskomisjoni esimees märkis 26. juuni 2006. aasta kirjas nõukogu eesistujariigile, et kui ühine seisukoht sellisel kujul vastu võetakse, siis soovitab ta kultuuri- ja hariduskomisjonil ühine seisukoht teisel lugemisel vastu võtta. Seetõttu toetab komisjon ühist seisukohta, mis väljendab kolme institutsiooni vahel saavutatud kokkulepet.